ПРОТОКОЛ №16
ОТ ЗАСЕДАНИЕ НА КОМИСИЯТА ПО АТЕСТИРАНЕТО 
И КОНКУРСИТЕ ПРИ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ СЪГЛАСНО §23, АЛ. 2 ОТ ПЗР НА ЗИД НА КРБ (ОБН., ДВ, БР. 106/22.12.2023 Г.), НАСРОЧЕНО НА 20.05.2024 г.

ПРИСЪСТВАТ: Драгомир Кояджиков, Вероника Имова, Олга Керелска, Деспина Георгиева, Румяна Илиева, Владимир Руменов, Диана Добрева, Николай Николов

Отсъстват: Атанаска Дишева, Стефан Гроздев

На заседанието присъстват: 
Антонина Попова – директор на дирекция „Конкурси на магистрати“;
Цветанка Тиганчева – началник-отдел „Конкурси на съдии“;
Николина Георгиева – началник-отдел „Атестиране на съдии“;

Протоколирал: Илина Йосифова

След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

Включва за разглеждане в заседанието допълнителни точки Р-13, В-1. 

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с  чл. 55,  ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Дияна Иванова Дамянова - Цанкова - съдия в Районен съд - Кула, във връзка с открита процедура за избор на административен ръководител - председател на Районен съд - Кула, който ще се проведе на 28.05.2024 г. 
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРИЕМА становището за притежаваните професионални качества на Дияна Иванова Дамянова-Цанкова - съдия в Районен съд - Кула. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1 на Дияна Иванова Дамянова-Цанкова - съдия в Районен съд - Кула, за запознаване.

1.3. ПРЕДОСТАВЯ становището по т. 1.1 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд – Кула. 

1.4. ВНАСЯ предложението за провеждане на избор в заседанието на Съдийската колегия, насрочено на 28.05.2024 г., за разглеждане и произнасяне.

Р-2. ОТНОСНО: Проект на становище по чл. 169, ал. 1 от ЗСВ във връзка с  чл. 55,  ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Ангелина Гергинова Гергинска - изпълняващ функциите „административен ръководител - председател“ на Районен съд - Сливница, във връзка с открита процедура за избор на административен ръководител - председател на Районен съд - Сливница, който ще се проведе на 28.05.2024 г. 
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ПРИЕМА становището за притежаваните професионални качества на Ангелина Гергинова Гергинска - изпълняващ функциите „административен ръководител - председател“ на Районен съд - Сливница. 

2.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1 на Ангелина Гергинова Гергинска - изпълняващ функциите „административен ръководител - председател“ на Районен съд - Сливница, за запознаване.

2.3. ПРЕДОСТАВЯ становището по т. 2.1 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд – Сливница. 

2.4. ВНАСЯ предложението за провеждане на избор в заседанието на Съдийската колегия, насрочено на 28.05.2024 г., за разглеждане и произнасяне.

Р-3. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Христо Алексеев Ангелов - съдия в Районен съд - Стара Загора - кандидат за заемане на длъжността „заместник на административния ръководител - заместник-председател“ на Районен съд - Стара Загора.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ПРИЕМА становището за притежаваните професионални качества на Христо Алексеев Ангелов - съдия в Районен съд - Стара Загора - кандидат за заемане на длъжността „заместник на административния ръководител - заместник-председател“ на Районен съд - Стара Загора.   

3.2. Изпраща, на основание чл. 6, ал. 3 от Правилата за назначаване на заместници на административните ръководители - заместник-председатели в органите на съдебната власт, становището по т. 3.1. на Христо Алексеев Ангелов - съдия в Районен съд - Стара Загора, за запознаване. 

Р-4. ОТНОСНО: Предложение от административния ръководител - председател на Районен съд - Стара Загора за назначаване на Христо Алексеев Ангелов - съдия в Районен съд - Стара Загора на длъжност „заместник на административния ръководител – заместник-председател“ на Районен съд - Стара Загора.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:
4.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА НАЗНАЧИ, на основание чл. 160, във връзка с чл. 168, ал. 2 и чл. 169, ал. 2 от ЗСВ, Христо Алексеев Ангелов – съдия в Районен съд – Стара Загора, на длъжността „заместник на административния ръководител – заместник- председател“ на Районен съд – Стара Загора, с ранг „съдия във ВКС и ВАС", с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.2. ВНАСЯ предложението в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 21.05.2024 г., за  разглеждане и произнасяне.

Р-5. ОТНОСНО: Откриване на процедури за избор на административни ръководители в органите на съдебната власт. 
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОТКРИЕ, на основание чл. 167, ал. 2 от ЗСВ във връзка с чл. 194а, ал. 1 от Закона за съдебната власт, процедури за избор на административни ръководители в органите на съдебната власт, както следва: 

5.1.1. Административен ръководител - председател на Окръжен съд - Габрово – свободна длъжност;
5.1.2. Административен ръководител - председател на Районен съд - Берковица – свободна длъжност;
5.1.3. Административен ръководител - председател на Районен съд - Дряново – свободна длъжност;
5.1.4. Административен ръководител - председател на Районен съд - Ивайловград – свободна длъжност;
5.1.5. Административен ръководител - председател на Районен съд - Котел – свободна длъжност;
5.1.6. Административен ръководител - председател на Районен съд - Мездра – свободна длъжност;
5.1.7. Административен ръководител - председател на Районен съд - Оряхово – свободна длъжност;
5.1.8. Административен ръководител - председател на Районен съд - Тервел – свободна длъжност;
5.1.9. Административен ръководител - председател на Районен съд - Ботевград – изтичащ мандат.

5.2. В едномесечен срок от датата на обнародване на свободните длъжности в „Държавен вестник“ предложения за назначаване на административни ръководители на съответния орган на съдебната власт могат да се подават: в администрацията на Съдийската колегия на Висшия съдебен съвет; по електронен път с квалифициран електронен подпис на имейл адрес - vss@vss.justice.bg или чрез лицензиран пощенски оператор на адреса на Съдийската колегия на Висшия съдебен съвет - гр. София, ул. „Екзарх Йосиф“ №12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата му като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от  Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства;  документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

5.3. Решението да се обнародва в “Държавен вестник” и да се публикува на Интернет страницата на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.).

5.4. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 21.05.2024 г., за  разглеждане и произнасяне.

Р-6. ОТНОСНО: Произнасяне по допустимостта на кандидатите - участници в процедури за избор на административни ръководители в органите на съдебната власт.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ДОПУСКА, на основание чл. 194а, ал. 2 от ЗСВ, до участие в процедура за избор на административен ръководител - председател на Военен съд – София, открита с решение на Съдийската колегия на Висшия съдебен съвет по пр. №30/26.09.2023 г. (обн. ДВ, бр. 85/10.10.2023 г.), следните кандидати: 
Административен ръководител - председател на
Военен съд - София
ДОПУСНАТИ КАНДИДАТИ
ВХ.№	ИМЕ	ЗАЕМАНА ДЛЪЖНОСТ КЪМ МОМЕНТА	

ВСС-14078/09.11.2023 г.	полк. Мадлен Георгиева Димитрова-Гебрева	и.ф. административен ръководител - председател на Военен съд - София	

ВСС-14071/09.11.2023 г.	Недко Цолов Петров	административен ръководител - председател на Районен съд - Ботевград	
ВСС-14042/09.11.2023 г. ДОПУСНАТ С РЕШЕНИЕ НА КАК-СК ПО ПР. №38/13.11.2023 Г.	полк. Христо Ценов Христов	военен следовател във Военно-окръжна прокуратура	

 6.2. ОБЯВЯВА, на основание чл. 194а, ал. 4 от Закона за съдебната власт, списъка с допуснатите до участие в избора по т. 6.1 кандидати на страницата на Висшия съдебен съвет в интернет. 

6.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (ОБН. ДВ, БР. 106/22.12.2023 Г.), ДА ОПРЕДЕЛИ дата за провеждане на събеседване с допуснатите кандидати в процедурата за избор на административен ръководител - председател на Военен съд – София. 

6.4. ВНАСЯ предложението по т. 6.3 в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 21.05.2024 г., за разглеждане и произнасяне. 

6.5 ОТЛАГА произнасянето по допустимостта на кандидата за участие в процедурата по избор на административен ръководител – председател на Апелативен съд – Варна – Янко Димитров Янков – заместник на административния ръководител – заместник-председател на Апелативен съд – Варна, до приемане на комплексна оценка от извънредно атестиране по чл.196, ал.1, т.4 от ЗСВ. 

6.6. ОТКРИВА, на основание чл. 58, ал.1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ на Янко Димитров Янков – заместник на административния ръководител – заместник-председател на Апелативен съд – Варна, за периода 12.04.2019 г. – 12.04.2024 г. 

6.7. Да се изискат от и. ф. административния ръководител на Апелативен съд – Варна необходимите документи за провеждане на атестиране по чл. 58, ал. 2, във връзка с чл. 58, ал.1, изр. второ от Наредбата. 

Мотиви: За кандидата са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно: изминали повече от 5 години от последното проведено периодично атестиране и участие на магистрата в процедура по избор на административен ръководител на орган на съдебна власт. 

6.8. ОТЛАГА произнасянето по допустимостта на кандидата за участие в процедурата по избор на административен ръководител – председател на Апелативен съд – Варна – Марин Георгиев Маринов – изпълняващ функциите административен ръководител – председател на Окръжен съд – Варна, до приемане на комплексна оценка от извънредно атестиране по чл. 196, ал. 1, т. 4 от ЗСВ. 

6.9. ОТКРИВА, на основание чл. 58, ал.1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ на Марин Георгиев Маринов – изпълняващ функциите административен ръководител – председател на Окръжен съд – Варна, за периода 12.04.2019 г. – 12.04.2024 г. 

6.10. Да се изискат от и. ф. административния ръководител на Окръжен съд – Варна необходимите документи за провеждане на атестиране по чл. 58, ал. 2, във връзка с чл. 58, ал.1, изр. второ от Наредбата. 

Мотиви: За кандидата са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно: изминали повече от 5 години от последното проведено периодично атестиране и участие на магистрата в процедура по избор на административен ръководител на орган на съдебна власт. 

6.11. ОТЛАГА произнасянето по допустимостта на кандидата за участие в процедурата по избор на административен ръководител – председател на Окръжен съд – Варна – Цвета Павлова Желязкова – съдия в Окръжен съд – Варна, до приемане на комплексна оценка от извънредно атестиране по чл. 196, ал. 1, т. 4 от ЗСВ. 

6.12. ОТКРИВА, на основание чл. 58, ал.1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ на Цвета Павлова Желязкова – съдия в Окръжен съд – Варна, за периода 12.04.2019 г. – 12.04.2024 г. 

6.13. Да се изискат от и. ф. административния ръководител на Окръжен съд – Варна необходимите документи за провеждане на атестиране по чл. 58, ал. 2, във връзка с чл. 58, ал. 1, изр. второ от Наредбата. 

Мотиви: За кандидата са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно: изминали повече от 5 години от последното проведено периодично атестиране и участие на магистрата в процедура по избор на административен ръководител на орган на съдебна власт. 

6.14. ОТЛАГА произнасянето по допустимостта на кандидата за участие в процедурата по избор на административен ръководител – председател на Окръжен съд – Варна – Иваничка Димитрова Славкова – заместник на административния ръководител – заместник-председател на Окръжен съд – Варна, до приемане на комплексна оценка от извънредно атестиране по чл. 196, ал. 1, т. 4 от ЗСВ. 

6.15. ОТКРИВА, на основание чл. 58, ал.1, изр. първо от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ на Иваничка Димитрова Славкова – заместник на административния ръководител – заместник-председател на Окръжен съд – Варна, за периода 12.04.2019 г. – 12.04.2024 г. 

6.16. Да се изискат от и. ф. административния ръководител на Окръжен съд – Варна необходимите документи за провеждане на атестиране по чл. 58, ал. 2, във връзка с чл. 58, ал. 1, изр. второ от Наредбата. 

Мотиви: За кандидата са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно: изминали повече от 5 години от последното проведено периодично атестиране и участие на магистрата в процедура по избор на административен ръководител на орган на съдебна власт. 

6.17. Решенията по предходните точки да се публикуват на интернет страницата на Висшия съдебен съвет, в раздел „Важно“ - „Конкурсни процедури“ - „Избор на административни ръководители“.

Р-7. ОТНОСНО: Преназначаване на Албена Георгиева Александрова-Миронова на длъжност „съдия“ в Районен съд - Лом, на основание чл. 169, ал. 5 от ЗСВ.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. ПРЕДЛАГА НА СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ПРЕНАЗНАЧИ, на основание чл. 169, ал. 5 от ЗСВ, Албена Георгиева Александрова-Миронова на заеманата преди избора й за административен ръководител - председател на Районен съд - Лом длъжност „съдия“ в Районен съд - Лом, с ранг  „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на новоизбрания административен ръководител - председател на Районен съд - Лом.

7.2. ВНАСЯ предложението в заседанието на СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), насрочено за 21.05.2024 г., за разглеждане и произнасяне. 

Р-8. ОТНОСНО: Предложение от административния ръководител-председател на Окръжен съд – Велико Търново за увеличаване щатната численост на съда с една длъжност „съдия“. (ВСС-7355/02.05.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОСТАВИ БЕЗ УВАЖЕНИЕ искането от административния ръководител - председател на Окръжен съд – Велико Търново за разкриване на 1 (една) щатна длъжност съдия в органа.

Мотиви: Към настоящия момент щатна численост на Окръжен съд – Велико Търново е 18 (осемнадесет) магистрати в т.ч. и административния ръководител. Петима  от магистратите от органа са командировани в Апелативен съд – Велико Търново за продължителен период от време, до приключване на обявените конкурси за повишаване в длъжност в апелативните съдилища гражданско и наказателно отделение, като на тяхно място са командировани четирима съдии от Районен съд – Велико Търново. 
По данни от отчетите на съдилищата към 31.12.2023 г., Окръжен съд – Велико Търново е с натовареност по щат, както следва:

Натовареност по щат
ГОДИШНА 2023 г.	Действителна натовареност
ГОДИШНА 2023 г.	
брой  постъпили дела	при средна за страната	брой  дела за разглеждане	при средна за страната	брой свършени дела	при средна за страната	брой  постъпили дела	при средна за страната	брой  дела за разглеждане	при средна за страната	брой свършени дела	при средна за траната	
8,39	8,64	11,16	11,82	9,00	8,76	10,36	10,54	13,78	14,43	11,11	10,69	

С оглед така посочените данни за натовареността на магистратите в Окръжен съд – Велико Търново, които са около средната за страната, както и предвид предстоящото попълване състава на отделението с един съдия, във връзка с решението на СК по пр. №22/14.05.2024 г., с което са повишени в длъжност класираните кандидати в конкурса за повишаване в длъжност „съдия“ в апелативните съдилища – наказателно отделение, Комисията счита, че не се налага разкриването на нова бройка в този съд, поради което и искането за увеличаване на щатната численост на този орган на съдебната власт се явява неоснователно.
Във връзка с гореизложеното и като извърши анализ на статистическите данни, Комисията счита, че предложението на административния ръководител на Окръжен съд – Велико Търново за разкриване на една нова съдийска длъжност в органа е неоснователно и следва да бъде оставено без уважение.

8.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 21.05.2024 г., за  разглеждане и произнасяне.

Р-9. ОТНОСНО: Предложение от административния ръководител-председател на Районен съд - Омуртаг за увеличаване щатната численост на съда с една длъжност „съдия“. (ВСС-7317/08.05.2024г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОСТАВИ БЕЗ УВАЖЕНИЕ искането от административния ръководител - председател на Районен съд - Омуртаг за разкриване на 1 (една) щатна длъжност съдия в органа.

Мотиви: Към момента щатната численост на Районен съд - Омуртаг се състои от двама магистрати, в т. ч. и административния ръководител. С решение на Пленума на ВСС по пр. №26/26.07.2022 г. числеността на органа е оптимизирана, като е разкрита 1 (една) длъжност „съдия“. Същата е обявена на конкурс за първоначално назначаване и заета на 12.07.2023г. 
Видно от данните в предложението на административния ръководител, единственият съдия в органа е в продължителен отпуск по болест, считано от 15.01.2024 г., който продължава и понастоящем. Това обстоятелство временно затруднява правораздаването в Районен съд - Омуртаг, като с оглед обезпечаване организацията на работа в съда са предприети мерки за командироване на съдия от друг орган на съдебната власт до завръщане на титуляра. След завръщането на магистрата в органа ще се балансира напълно правораздавателната дейност в съда.
По данни от отчетите на съдилищата към 31.12.2023 г., Районен съд - Омуртаг е с натовареност по щат, както следва:

Натовареност по щат
ГОДИШНА 2023 г.	Действителна натовареност
ГОДИШНА 2023 г.	
брой  постъпили дела	при средна за страната	брой  дела за разглеждане	при средна за страната	брой свършени дела	при средна за страната	брой  постъпили дела	при средна за страната	брой  дела за разглеждане	при средна за страната	брой свършени дела	при средна за траната	
30,67	32,20	46,46	39,22	32,13	32,56	30,67	40,17	46,46	48,91	32,13	40,61	

Тези показатели нареждат съда сред съдилищата с натовареност под средната за страната.
С оглед на така извършеното оптимизиране  щатната численост на Районен съд – Омуртаг и предвид данните за натовареността на магистратите, Комисията счита, че така попълнен съставът е достатъчен за кадровото обезпечаване в този орган на съдебната власт  и не са налице основания за предприемане към този момент на други действия по кадровото му укрепване. 

9.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 21.05.2024 г., за  разглеждане и произнасяне.

Р-10. ОТНОСНО: Молба от Галя Динкова - съдия в Районен съд - Чирпан и от Милен Ангелов - съдия в Районен съд - Тетевен за преместване по реда на чл. 194, ал. 1 от ЗСВ.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОСТАВИ БЕЗ УВАЖЕНИЕ молбата от Галя Динкова – съдия в Районен съд – Чирпан и от Милен Ангелов – съдия в Районен съд – Тетевен за преместване по реда на чл. 194, ал. 1 от ЗСВ.

Мотиви: Комисията е сезирана с молба от съдия Галя Динкова, която от Районен съд – Чирпан иска да бъде преместена в Районен съд – Тетевен  и от съдия Милен Ангелов, който от Районен съд – Тетевен иска да бъде преместен в Софийски районен съд. Магистратите са изложили лични и семейни причини за исканото по реда на чл. 194, ал. 1 от ЗСВ преназначаване.
Комисията изследва кадровото състояние на съответните съдилища.
По данни от отчетите на съдилищата към 31.12.2023 г., Районен съд - Чирпан при щатна численост от четирима магистрати е с натовареност по щат, както следва:

Натовареност по щат
ГОДИШНА 2023 г.	Действителна натовареност
ГОДИШНА 2023 г.	
брой  постъпили дела	при средна за страната	брой  дела за разглеждане	при средна за страната	брой свършени дела	при средна за страната	брой  постъпили дела	при средна за страната	брой  дела за разглеждане	при средна за страната	брой свършени дела	при средна за траната	
30,08	32,20	33,06	39,22	30,35	32,56	41,26	40,17	45,34	48,91	41,63	40,61	

По данни от отчетите на съдилищата към 31.12.2023 г., Районен съд - Тетевен при щатна численост от четирима магистрати е с натовареност по щат, както следва:

Натовареност по щат
ГОДИШНА 2023 г.	Действителна натовареност
ГОДИШНА 2023 г.	
брой  постъпили дела	при средна за страната	брой  дела за разглеждане	при средна за страната	брой свършени дела	при средна за страната	брой  постъпили дела	при средна за страната	брой  дела за разглеждане	при средна за страната	брой свършени дела	при средна за траната	
28,90	32,20	32,13	39,22	27,81	32,56	35,56	40,17	39,54	48,91	34,23	40,61	

По данни от отчетите на съдилищата към 31.12.2023 г., Софийски районен съд при щатна численост от 214 магистрати е с натовареност по щат, както следва:

Натовареност по щат
ГОДИШНА 2023 г.	Действителна натовареност
ГОДИШНА 2023 г.	
брой  постъпили дела	при средна за страната	брой  дела за разглеждане	при средна за страната	брой свършени дела	при средна за страната	брой  постъпили дела	при средна за страната	брой  дела за разглеждане	при средна за страната	брой свършени дела	при средна за траната	
34,97	32,20	49,65	39,22	36,50	32,56	47,13	40,17	66,93	48,91	49,19	40,61	

От обобщението на статистически данни е видно, че РС - Тетевен е с по-ниска натовареност от РС - Чирпан по показателя брой постъпили дела. От друга страна, оптимизирането на щатната численост на СРС, макар и с по-висока натовареност не следва да се извършва за сметка на органа, от който ще се пренасочва длъжността. 
Така извършеният анализ на статистическите показатели не обосновава необходимост от оптимизиране на щатната численост на тези съдилища чрез института на чл. 194, ал. 1 от ЗСВ, тъй като редуцирането на магистратския състав на РС - Чирпан ще доведе до затрудняване на правораздавателния процес в органа, от който ще бъде преназначен магистрат. 
Целта на процедурата за преназначаване на магистрати по реда на чл. 194, ал. 1 от ЗСВ е постигане на баланс в показателите на натоварването и на двата органа на съдебна власт. 
В допълнение следва да се има предвид и многочисления щатен състав на СРС, както и необходимостта в началото на месец юли 2024 г. да бъдат устроени съгласно принципа на чл. 243 от ЗСВ, 6-ма младши съдии от Софийски градски съд с изтичащ срок на назначение по чл. 240 от ЗСВ на 03.07.2024 г.
Посоченото по-горе обоснова извод, че не следва да бъде откривана процедура за преназначаване на магистрати по реда на чл. 194, ал. 1 от ЗСВ от РС – Чирпан за РС – Тетевен и от РС – Тетевен за СРС.
С оглед изложеното, Комисията счита, че молбата  от Галя Динкова – съдия в Районен съд – Чирпан и от Милен Ангелов – съдия в Районен съд – Тетевен за преместване по реда на чл. 194, ал. 1 от ЗСВ е неоснователна и следва да бъде оставена без уважение.

10.2. Внася предложението в заседание на Съдийската колегия на Висшия съдебен съвет, насрочено на 21.05.2024 г., за разглеждане и произнасяне.

Р-11. ОТНОСНО: Проект на решение по предложение от Мариета Неделчева - съдия в Окръжен съд – София и национално лице за контакт на Националната съдебна мрежа за международно сътрудничество по наказателни дела в Република България за откриване на процедура за попълване на състава на мрежата.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11.1. ПРЕДЛАГА на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) да открие процедура за избор на членове на Националната съдебна мрежа за международно сътрудничество по наказателни дела в Република България за попълване на броя на членовете в състава посочен в чл.3 от Правилата за дейността ѝ.

11.2. ПРЕДЛАГА на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) да ОДОБРИ обявата за избор на членове на Националната съдебна мрежа за международно сътрудничество по наказателни дела в Република България.

11.3. ПРЕДЛАГА на Съдийската колегия, в случай, че след изтичане на срока за подаване на кандидатури за членство в НСММСНРБ, няма постъпили кандидатури, срокът да бъде удължен за нов период от 14 дни.  

11.4. Обявата да се публикува на интернет страницата на ВСС в раздел „Съобщения“ и да се изпрати съобщение по служебните страници на съдилищата в България.

11.5. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено на 21.05.2024 г., за разглеждане и произнасяне.

Р-12. ОТНОСНО: Проект на решение по предложение от националните лица за контакт на Националната съдебна мрежа по граждански и търговски дела в Република България за откриване на процедура за попълване на състава на Мрежата.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

12.1. ПРЕДЛАГА на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) да ОТКРИЕ процедура за избор на членове на Националната съдебна мрежа по граждански и търговски дела за попълване на броя на членовете в състава посочен в чл.3 от Правилата за дейността ѝ.

12.2. ПРЕДЛАГА на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) да ОДОБРИ обявата за избор на членове на Националната съдебна мрежа по граждански и търговски дела.

12.3. ПРЕДЛАГА на Съдийската колегия, в случай, че след изтичане на срока за подаване на кандидатури за членство в НСМГТД, няма постъпили кандидатури, срокът да бъде удължен за нов период от 14 дни.  

12.4. Обявата да се публикува на интернет страницата на ВСС в раздел „Съобщения“ и да се изпрати съобщение по служебните страници на съдилищата в България. 

12.5. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено на 21.05.2024 г., за разглеждане и произнасяне.

ЕДИННИ ФОРМУЛЯРИ

С-1. ОТНОСНО: Придобиване статут на несменяемост на Кристиян Росенов Трендафилов - съдия в Софийския районен съд. (вх.№ВСС-7944/02.06.2023 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.  Връща ЕФА на Кристиян Росенов Трендафилов - съдия в Софийския районен съд на Помощната атестационна комисия при Софийския градски съд. 

Мотиви: При проверката по реда на чл. 57 от Наредба №2 от 23.02.2017 г. за показателите, методиката и реда за атестиране на съдия, председател и заместник-председател на съд, Комисията по атестирането и конкурсите установи, че видно от заповед №РД-18-653/02.02.2024 г. на  председателя на СГС, за членове на ПАК са утвърдени двама наказателни съдии и един граждански съдия от състава на Софийски градски съд, като единният атестационен формуляр за дейността на съдия Трендафилов е изготвен от същите; за председател на комисията и докладчик по атестационната преписка е избран съдия от наказателното отделение на Софийски градския съд.
Според нормата на чл. 53, ал. 3 предл. последно от Наредба №2,  съставът на помощната атестационна комисия се определя съобразно вида на материята, в която работи атестираният. В случай на невъзможност да бъде определен такъв състав, двама членове следва да разглеждат дела съобразно материята на разглежданите от атестирания магистрат, а при невъзможност да се формира състав в по-горните две хипотези, такъв следва да бъде докладчикът.
По атестационната преписка не се откриха данни за невъзможност на СГС да  формира състав от трима съдии (или поне двама) със специализация в областта на гражданското право и процес.
В случая, общата оценка на атестирания съдия Трендафилов, против която той е подал възражение, е формирана от мнозинство от наказателни съдии от СГС с докладчик съдия от НО на същия съд. Съдия Трендафилов обаче е разглеждал преимуществено граждански дела. Наказателни дела съдия Трендафилов е разглеждал само по изключение, единствено в състав, като младши съдия в градския съд, като те са нищожен брой, сравнени с общото количество на решените от него в рамките на атестационния период. Тоест атестираният съдия разглежда дела в материята на гражданското правораздаване, при което изискването на коментирания чл. 53, ал. 3 от Наредбата не е спазено. Независимо от това, че този порок не е предвиден като самостоятелно основание за връщане на преписката за ново гледане от ПАК, по смисъла на чл. 61, ал. 3 от Наредбат той е съществен, тъй като по този начин не се постигат заложените в чл. 4 от Наредбата цели и дефиницията на чл. 5 от същата – атестацията да съставлява законосъобразна, прозрачна и справедлива процедура за кариерно израстване и обективна оценка на притежаваните от Трендафилов професионални качества. Атестираният съдия не е поставен наравно (чл. 6 от Наредбата) с тези съдии от гражданските отделения на районните съдилища, които биват атестирани при спазване на  изискванията на чл. 53 от същата.      
Затова преписката по изготвянето на ЕФА на съдия Кристиян Трендафилов от СРС следва да бъде върната на председателя на СГС, за определяне на състав съобразно изискванията на Наредба №2 от 23.02.2017 г.

С-2. ОТНОСНО: Придобиване статут на несменяемост на Радмила Ивайлова Миразчийска - съдия в Софийския районен съд. (вх.№ВСС-7939/02.06.2023 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1.  ПРИЕМА ИЗЦЯЛО обобщения доклад на атестационния състав ведно с направеното предложение за атестиране за придобиване статут на несменяемост на Радмила Ивайлова Миразчийска - съдия в Софийския районен съд. 

2.2. Налице са условията по чл. 196, ал. 1, т. 2 от ЗСВ за провеждане на атестиране за придобиване статут на несменяемост на Радмила Ивайлова Миразчийска - съдия в Софийския районен съд. 

2.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 98 (деветдесет и осем) точки на Радмила Ивайлова Миразчийска - съдия в Софийския районен съд. 

2.4. ПРЕДОСТАВЯ, на основание чл. 205, ал. 1 от ЗСВ, на Радмила Ивайлова Миразчийска - съдия в Софийския районен съд, резултатите от атестирането, за запознаване. 

2.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), предложение за провеждане на атестиране за придобиване статут на несменяемост, на основание чл. 196, ал. 1, т. 2 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Миразчийска. 

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

С-3. ОТНОСНО: Предложение от Ани Борисова Георгиева – административен ръководител – председател на Районен съд - Тетевен, с ранг„съдия в ОС“, за повишаване на място в  по-горен ранг„съдия в АС“. (вх.№ВСС-6956/22.04.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), ДА ПОВИШИ, на основание чл. 234 от ЗСВ, Ани Борисова Георгиева – административен ръководител – председател на Районен съд - Тетевен, с ранг„съдия в ОС“, на място в  по-горен ранг„съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

3.2. Внася предложението в заседание на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), насрочено за  21.05.2024 г., за разглеждане и произнасяне. 

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

С-4. ОТНОСНО: Предложение от административния ръководител - председател на Районен съд - Хасково за периодично атестиране на Христина Запрянова Жисова - заместник на административния ръководител - заместник-председател на Районен съд - Хасково. (вх.№ВСС-7458/09.05.2024г.)
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ОТКРИВА, на основание чл. 52, ал. 2, във връзка с чл. 52, ал.1 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране на Христина Запрянова Жисова - заместник на административния ръководител - заместник-председател на Районен съд - Хасково, на основание чл. 196, ал. 1, т. 3 от ЗСВ, за периода 08.04.2019 г. - 08.04.2024 г.

4.2. На основание чл. 58, ал. 1 от Наредбата да се изискат от административния ръководител на Районен съд - Хасково необходимите документи по чл. 58, ал. 2 за провеждане на атестиране.

4.3. Изпраща на Комисията по атестирането и конкурсите към Прокурорската колегия, по компетентност, относно работата на Христина Запрянова Жисова като прокурор за периода 08.04.2019 г. – 18.07.2021 г. 

ДОПЪЛНИТЕЛНИ ТОЧКИ 

Д. Т. РАЗНИ

Р-13. ОТНОСНО: Заявление от Вержин Хугасян за отказ от участие в конкурса за първоначално назначаване в районните съдилища, обявен с решение на Съдийската колегия на Висшия съдебен съвет по протокол №43/19.12.2023 г. (обн. ДВ, бр. 1/02.01.2024 г.).
След проведеното гласуване и при обявения резултат с 8 гласа „За“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

13.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.), ДА ПРЕКРАТИ по отношение на Вержин Хугасян конкурсната процедура за първоначално назначаване на длъжност „съдия“ в районните съдилища по обявения конкурс с решение на Съдийската колегия на Висшия съдебен съвет по протокол №43/19.12.2023 г. (обн. ДВ бр. 1/02.01.2024 г.), поради постъпил отказ от участие в конкурса.

13.2. Решението по т. 13.1 може да се обжалва пред Върховния административен съд в 14-дневен срок от съобщаването му.

13.3. ВНАСЯ предложението в заседание на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 21.05.2024 г., за разглеждане и произнасяне. 

Д. Т. ВЪЗРАЖЕНИЕ

В-1. ОТНОСНО: Възражение от Аспарух Емилов Христов - съдия в Софийския районен съд, срещу изготвена комплексна оценка от атестиране за придобиване статут на несменяемост. (вх.№ВСС-7948/02.06.2023 г.)
След проведеното гласуване и при обявения резултат с 5 гласа „За“ и 3 гласа „Против“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 205, ал. 2 от ЗСВ, да изслуша Аспарух Емилов Христов - съдия в Софийския районен съд, във връзка с постъпилото възражение срещу изготвена комплексна оценка от атестиране за придобиване статут на несменяемост. 

1.2. ПРЕДЛАГА НА СЪДИЙСКАТА КОЛЕГИЯ НА ВСС ДА УВАЖИ възражението на Аспарух Емилов Христов - съдия в Софийския районен съд, срещу изготвена комплексна оценка от атестиране за придобиване статут на несменяемост. 

Мотиви: Атестираният съдия възразява по отношение определените от  КАК 19 т. по първия общ критерий – Част VI, т. 1 „Правни познания и умения за прилагането им“, като доводите му се свеждат основно до следното: 
1/ позовава се на противоречива съдебна практика по отношение на 5 бр. от отменените актове, които сочи конкретно и по които прави подробен коментар, обосноваваш довода му за съществуваща противоречива практика. По отношение останалите отменени 16 съдебни акта счита, че съставлявали 0,79% спрямо всички подлежащи на обжалване 2012 бр. акта и 13,33% спрямо върнатите от инстанционен контрол 120 бр. акта.
2/ На сл. място се позовава на факта, че през атестационния период нямал дела, по които да е постановена отмяна хода по същество с изключение по едно дело, по което след обявяването му за решаване страните депозирали молба за одобряване на постигната спогодба. Нямал обезсилени съдебни актове поради неправилна квалификация на предявените искове или произнасяне по непредявени искания и др.
3/ При встъпването в длъжност в СРС, на съдията били възложени голям брой вече образувани дела /393 бр./, по които продължително време не били извършвани процесуални действия от предходния докладчик; успял да намали висящността на делата в състава и всички решения били постановени в 1-м., с изключение на 2 бр., постановени в рамките на 3-м. разумен срок, какъвто е приет за СРС с оглед голямата натовареност.
4/ Излага се твърдения, че към 01.04.2024 г. висящността на 180-ти състав била 94 бр. висящи искови производства, от които 4 обявени за решаване, по които към днешна дата имало постановени решения и 20 бр. заповедни производства.
Поради изложеното счита, че нямало основание за редуциране на определените от ПАК максимален брой 100 т. чрез отнемането на 1 т. по първия общ критерий „Правни познания и умения за прилагането им“.
КАК приема следното:
Относно доводите по п. 1: 
По гр.д.№74542/2017 г. по описа на СРС следва да се приеме, че отмененото прекратително определение е било постановено в съответствие с дадените от ВКС задължителни указания на ВКС, ОСГК с ТР №3/19.12.2013 г. по т.д.№3/2013 г., съгласно които само договор за доброволна делба може да бъде предмет на самостоятелен иск за прогласяване неговата нищожност, на осн. чл. 75, ал. 2 от ЗН. А в случая предметът на делото е бил прогласяване нищожността на съдебно извършена делба, проведена без участието на настоящия ищец.
Доколкото коментарът на съдията касае само работата му в СРС, която през атестационния период е била за времето от 3 години /през останалите 2 г. е работил като мл. съдия в друг ОСВ/, и се касае за 1 бр. дело, дори същото да бъде приспаднато от общия брой отменение актове в СРС, които са общо 21 бр., това не води до съществена промяна в процента на отменените актове спрямо върнатите от инстанционен контрол общо 119 бр. акта, равно на 16,81% вместо първоначално приетите от КАК 17,65%. Неправилно е позоваването на сочения от съдията процент от 0,79%, което е изчислен спрямо всички подлежащи на обжалване актове.
По отношение на останалите коментирани във възражението актове, с оглед малкия им брой може да се направи извод, че не сочат на системни и/или съществени пропуски при прилагането на процесуалния и материалния закон и затова няма основание за определяне на точки, различни от максималния брой по този критерий.
Относно доводите в п. 2 и п. 3, следва да се посочи, че изложените факти са били съобразени от ПАК, съответно възприети и от КАК и отнесени към съответните критерии. По тази причина по всички останали критерии оценките са с максималния брой точки. 
Що се касае до изложеното в п. 4, то същото съставлява твърдения за факти, осъществили се извън атестационния период /2.07.2018 – 2.07.2023/ и затова не са относими към настоящия ЕФА. 
В заключение КАК счита подаденото възражение за основателно, като общата словесна оценка за работата на съдията за атестационния период остава „Много добра“ с общ брой точки 100 т.

1.3. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), на основание чл. 196, ал. 1, т. 2 от ЗСВ, ДА ПРОВЕДЕ атестиране за придобиване статут на несменяемост на Аспарух Емилов Христов - съдия в Софийския районен съд. 

1.4. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), на основание чл. 205, ал. 4, т. 1 от ЗСВ, ДА ПРИЕМЕ комплексна оценка от атестирането „МНОГО ДОБРА“ -  100 (сто) точки на Аспарух Емилов Христов - съдия в Софийския районен съд. 
 
1.5. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.) Аспарух Емилов Христов - съдия в Софийския районен съд, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

1.6. Внася предложението в заседание на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), насрочено на 28.05.2024 г., за разглеждане и произнасяне.

ПРЕДСЕДАТЕЛ НА КОМИСИЯТА
ПО АТЕСТИРАНЕТО И КОНКУРСИТЕ
КЪМ СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ: (п)
ДРАГОМИР КОЯДЖИКОВ